da vi da de en en de de da da da da da da id en de da en da da da da da da en en en da fr en da sv de hbs_lat cs en en da en de da da da da da da en sv en en sv nb da de en fr da da en da da en fi da da da de nl da en
H1: Pligtsejr over bundproppen - Hafnia Floorball Club
Kirk - 17. november 2014
Uden det for alvor var prangende – og uden at spille sig ud – vandt Hafnia lørdag eftermiddag med komfortable 8-3 over FFK…
Fra første fløjt var FFK indstillet på at spille floorball, og det passede Hafnia rigtig fint. I startfasen var det således såre simpelt at komme frem til chancer for udeholdet, og det lignede længe, at der ville blive tale om en decideret rundbarbering. Klasseforskellen var faktisk så stor i den indledende periode, at Hafnia ikke kunne være tilfredse med “kun” at score 4 gange.
Fra starten af 2. periode trak FFK sig imidlertid klogt tilbage og levede på kontra, hvorved chancefrekvensen faldt drastisk. Hafnia så ingen grund til at forcere spillet, og det var målsætningen at forsøge at holdet nullet. Det ødelagde et tyndt, tyndt straffeslag imidlertid. En FFK-spiller fik en lang bold at løbe på, og da Philippe, som kom ind fra siden, tacklede bolden væk, lignede det ikke engang et frislag, men dommeren opfattede situationen helt anderledes. Meyer i målet var oven i købet kun 2mm fra at redde det efterfølgende straffeslag, der ramte overkanten af keeperens ben. Spillet kom aldrig til at glide for Hafnia i denne fase, men bemærkelsesværdigt var det, at unge Christian for alvor så ud til at have fundet melodien med begge udeholdets scoringer den mellemste perioden.
Hafnia forsøgte at øge boldtempoet i 3. periode, men det lykkedes aldrig for alvor at komme op i gear – måske fordi kampen var blottet for intensitet. Til gengæld præsterede både Jeppe og Christian at fuldbyrde et hattrick hver i den afsluttende periode. For Jeppe var der hermed tale om et “hattrick af hattricks”, idet det var tredje kamp i streg, den bedrift blev gentaget, og han er nu suveræn Hafnia-topscorer med 18 mål. For Christian, der faktisk var en smule sygdomsramt, markerede kampen vel nok hans bedste præstation for holdet. Kan han fortsætte de fornemme takter – også mod bedre modstandere – vil han blive en gevinst for Hafnia. Han blev fortjent kåret som kampens bedste.
Philippe, der inden kampen var uden assister i 9 opgør, skal også nævnes for sine 3 målgivende afleveringer, selvom jeg sikkert kommer til at fortryde det, når hans “facebook-fanklub” læser referatet.
Næste kamp er søndag på hjemmebane mod genopstandne Rungsted-Hørsholm, der sidst, de gæstede Sundbyhallen, smed en sikker føring på 6-1 væk. Hafnia skal vinde for at hænge med i toppen!
FFK – Hafnia FC 3-8 (0-4, 2-2, 1-2)
1. 01:04 U2 Jacob Kofoed, FFK
1. 01:59 0-1 Jeppe V. Trier (Anders Terkelsen) PP
1. 05:55 0-2 Jannick N. Strikert (Frederik Trier Møller)
1. 12:11 0-3 Michael Werdelin (Philippe Nielsen)
1. 18:45 0-4 Jeppe V. Trier (Philippe Nielsen)
2. 01:30 0-5 Christian Lütken (Frederik Trier Møller)
2. 02:58 1-5 Theis Jørgensen (Straffeslag)
2. 05:45 1-6 Christian Lütken (uass.)
2. 09:52 2-6 Matias Alarotu (Lasse Dyrbye)
3. 05:16 2-7 Christian Lütken (uass.)
3. 12:46 U2 Christian Lütken, Hafnia
3. 18:04 2-8 Jeppe V. Trier (Philippe Nielsen)
3. 18:12 3-8 Selvmål
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club